**Өмір Беруші Иса**

***«Себебі Әкесінің өлгендерді тірілтіп жан беретініндей, Ұлы да Өзінің қалағандарын тірілтеді.»***

***(Жохан 5:21)***

Аурухананың жедел жәрдем бөлмесінде бүкіл команда медицина ғылымы әкелетін барлық нәрселермен жылдам жұмыс істеп, адамның өмірін сақтап қалуға тырысады.

Содан кейін бөлме тынышталып, дәрігер «Өлім уақыты: 1:10» деп айтады. Дәрігерлердің керемет қабілеттері мен күшті—күшті құралдарына қарамастан, адам өмірден өткеннен кейін біз оны қайтара алмаймыз. Иә, сенім бізге өмірде жұбаныш бере алады, бірақ бір ғана тұлға өлімді жеңе алады. Оның есімі Иса.

Иса Өзі туралы көптеген мәлімдемелер жасады, біріншіден, Ол Өзін Өмір Берушімін деп мәлімдеп, былай деді: «Себебі Әкесінің өлгендерді тірілтіп жан беретініндей, Ұлы да Өзінің қалағандарын тірілтеді.» (Жохан 5:21). Иса шынымен де қайтыс болған бір досын қайта тірілткен еді. Иса қайтыс болған сол адамның әпкесіне: “Бауырың қайта тіріледі”,— деп айтып сендірді. (Жохан 11:23). Сол адамның қабіріне жақындағанда, Иса: «Тасты алып тастаңдар!» — деп бұйырды. Қабір ашылғаннан кейін, досына: «Елазар, шық!» — деп қатты дауыспен бұйырды. Сонда марқұм болған адам қабірден шықты!

Иса беретін өмір тек физикалық өмір емес. Ол сізге тамақ, баспана және киім-кешек сияқты нәрселерге мұқтаж екеніңізді біледі. Ол: «Ал бұлардың бәрінің сендерге қажет екенін көктегі Әкелерің біледі ғой» деді (Матай 6:32). Иса сондай-ақ, сізге «мол өмір» деп аталатын нәрсені ұсынады. Ол: “Ал Мен адамдар шынайы өмірге ие болсын және өмірі рухани игілікке толы ағыл-тегіл мол болсын деп келдім.” деді (Жохан 10:10). Исаға ерудің мол өмірі дегеніміз – Оның қатысуына, мақсатына және тұрақты тыныштығына толы өмір сүруді білдіреді”.

Сіздің өміріңіз жайдан–жай өтіп бара жатқан сияқты сезіліп жатыр ма? Онда, сіз дәл қазір рухани игілікке толы ағыл-тегіл мол өмір беретін Исамен кездесе аласыз.